《咏石》
宋代·宋祁

胜具论终古，寻幽属政成。
待时藏磊落，得地鬬峥嵘。
锦驳苔文露，虹浮玉气明。
梦池分到影，窗岫讓吟情。
乍恐翻湘燕，真疑刻汉鲸。
滴秋湖溜入，触晓寺云生。
紫汉仙机远，西陵客棹轻。
映花雕槛接，碍竹翠鞭横。
扣鼓非临岸，传书异穀城。
愿将侯鹊瑞，旦暮奉承平。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。